गहरे तरीके से ट्विस्टिंग (घुमावदार) आसन करने से रीढ़ की मांसपेशियों को मजबूती मिलती है। साथ ही रीढ़ की हड्डी भी मजबूत होती है। उम्र बढ़ने पर रीढ़ की मांसपेशियां कमजोर हो जाती हैं और इसलिए हमें गले, पीठ में दर्द होने लगता है। बाद में स्लिप डिस्क की समस्या भी होती है जिसका कारण भी यही होता है। ऐसा इलिए होता है कयोंकि रीढ़ की मांसपेशियां कमजोर हो जाती हैं और वर्टिब्रा को सही से पकड़ नहीं पाती है इसलिए वर्टिब्रे के बीच में मौजूद डिस्क फिसल जाता है। ये देखा गया है कि ट्विस्टिंग (घुमावदार) आसन को नियमित रूप से करने से रीढ़ की हड्डी और मांसपेशियां सहीं रहती है। रीढ़ की हड्डी हमारे शरीर का एक अहम हिस्सा है। यह मजबूत तौर पर हाथों और पैरों से जुड़ा है। यह रीढ़ की हड्डी को सपोर्ट करने में मदद करते हैं। यही कारण है कि रीढ़ की हड्डी की कमजोरी हमारे दूसरे अंगो के काम करने को भी प्रभावित करती है।